Noi restricţii, tot mai aproape. Anunțul ministrului Nelu Tătaru.
În Bucureşti sunt cele mai multe cazuri de Covid, cu rată de 2.52 rata la mia de locuitori. Restaurantele în interior, cinematografele şi barurile sunt deja închise. Sunt aşteptate şi restricţii pentru evenimentele publice şi private.
Cazurile de coronavirus sunt tot mai multe şi, desigur, te gândeşti dacă vin noi restricţii. S-ar putea să fie inevitabile, dacă ne uităm la ce spune ministrul Sănătăţii. Nelu Tătaru spune că vor fi reguli la nivel local acolo unde sunt multe infecţii. Nelu Tătaru, ministrul Sănătăţii: Nu vom ajunge la un blocaj pe 20 octombrie, vom ajunge la o suprapopulare a spitalelor, dar vom face faţă, în contextul în care eu sunt sigur că autorităţile locale vor lua măsuri care să ducă la o limitare a creşterii numărului de cazuri.